ROMÂNIA

JUDEŢUL BISTRIŢA-NĂSĂUD

  CONSILIUL JUDEŢEAN   
HOTĂRÂRE

privind rectificarea bugetului de venituri și cheltuieli al judeţului Bistriţa-Năsăud pe anul 2017 și a estimărilor pe anii 2018-2020 și rectificarea  bugetului de cheltuieli al Direcției Generale de Asistență Socială şi Protecția Copilului Bistriţa-Năsăud pe anul 2017
Consiliul Judeţean Bistriţa-Năsăud, întrunit în şedinţă de îndată, în data de 18.09.2017, în prezenţa a 29 consilieri judeţeni;
Având în vedere:

- expunerea de motive nr.IX/15902/18.09.2017 a Preşedintelui Consiliului Judeţean Bistriţa-Năsăud;

- raportul nr.II/15903/18.09.2017 al Direcţiei economice din cadrul Consiliului Judeţean Bistriţa-Năsăud;
- adresa nr.IIB/14922/04.09.2017 a Direcției economice, Serviciul financiar contabilitate;

- adresa nr.26138/31.07.2017 a Direcției Generale de Asistență Socială şi Protecția Copilului, înregistrată la Consiliul Judeţean Bistriţa-Năsăud sub nr. II/12696/01.08.2017;
- adresa nr.558/30.05.2017 a Asociaţiei de dezvoltare intercomunitară pentru servicii de alimentare cu apă şi de canalizare în judeţul Bistriţa-Năsăud, înregistrată la Consiliul Judeţean Bistriţa-Năsăud sub nr.V/8757/31.05.2017;

- adresa nr.X/15069/04.09.2017 a Serviciului Salvamont din cadrul Consiliului Judeţean Bistriţa-Năsăud;
- adresa nr.IIB/15914/18.09.2017 a Serviciului financiar contabilitate din cadrul Consiliului Judeţean Bistriţa-Năsăud;
- prevederile art. 2, alin. (1) pct. 47, art. 19 alin (2), art. 49, alin. (4), (5) şi (7) din Legea nr. 273/2006 privind finanţele publice locale cu modificările şi completările ulterioare; 

- prevederile art. 23 din Legea nr. 69/2010 - Legea responsabilității fiscale, republicată;
- prevederile art. 127, alin. (1) lit. b) din Legea nr. 272/2004 privind protectia si promovarea drepturilor copilului, republicată, cu modificările şi completările ulterioare;
- prevederile art. 45 alin. (1) lit.a, alin. (2) şi alin. (7) din Ordonanţa de urgenţă nr. 63/13.09.2017 cu privire la rectificarea bugetului de stat pe anul 2017;
- prevederile Hotărârii Consiliului Judeţean Bistriţa-Năsăud nr.35/2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 și a estimărilor pe anii 2018-2020 cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.54/2017 privind aprobarea bugetelor de venituri şi cheltuieli ale instituţiilor aflate în subordonarea Consiliului Judeţean Bistriţa-Năsăud pe anul 2017 și estimările pe anii 2018-2020 cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.131/2017 privind aprobarea cofinanţării eligibile pentru proiectul „Sprijin pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020”;
- raportul nr. IBa/15924/18.09.2017 al Comisiei de administraţie;

- raportul nr. IBa/15926/18.09.2017 al Comisiei economice;

- raportul nr. IBa/15927/18.09.2017 al Comisiei de cultură;
- raportul nr. IBa/15928/18.09.2017 al Comisiei de urbanism.

În temeiul prevederilor art. 91 alin. (1) lit. b), alin. (3) lit. a), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 
Art.1. Se aprobă majorarea cu suma de 3.714 mii lei a veniturilor bugetului local, cod venit 110201 „Sume defalcate din taxa pe valoare adăugată pentru finanţarea cheltuielilor descentralizate la nivelul judeţelor”, din care:
a) 1.202 mii lei pentru susţinerea sistemului de protecţie a copilului;

b) 1.267 mii lei pentru suţinerea centrelor de asistenţă socială a persoanelor cu handicap;
c) 1.245 mii lei pentru „Programul pentru şcoli al României”, conform prevederilor Hotărârii Guvernului nr.640/2017.
Art.2. (1) Se aprobă diminuarea cu suma de 1.702 mii lei a creditelor bugetare aprobate la capitolul 51.02.01.03 “Autorități executive”, secţiunea de funcționare, Titlul I ”Cheltuieli de personal”. 
(2) Se aprobă diminuarea cu suma de 1.600 mii lei a creditelor bugetare aprobate la capitolul 65.02.50 „Alte cheltuieli în domeniul învăţământului”, secţiunea de funcționare, Titlul IX „Asistență socială” art.57.02.02 „Ajutoare sociale în natură”.
(3) Se aprobă diminuarea cu suma de 265 mii lei a creditelor bugetare la capitolul 70.02 „Locuinţe, servicii şi dezvoltare publică”, paragraful 70.02.50 „Alte servicii în domeniile locuinţelor, serviciilor şi dezvoltării comunale”, Secţiunea de dezvoltare, Titlul VII „Alte transferuri”, alin. 55.01.45 „Transferuri din bugetul local către asociaţiile de dezvoltare intercomunitară”.

(4) Se aprobă diminuarea cu suma de 335 mii lei creditele bugetare la capitolul 80.02 „Acţiuni generale economice, comerciale şi de muncă”, paragraful 80.02.01.30 „Alte cheltuieli pentru acţiuni generale economice şi generale ”, Secţiunea de dezvoltare, Titlul XII „Cheltuieli de dezvoltare ”, art. 71.01.01 „Construcţii”.

Art.3. (1) Se aprobă majorarea creditelor bugetare cu suma de 6.371 mii lei la capitolul 68.02 “Asigurări și asistență socială’’, din care:

a) 5.771 mii lei la secţiunea de funcționare, Titlul I ”Cheltuieli de personal”;
b) 600 mii lei la secţiunea de funcționare, Titlul II ”Bunuri şi servicii”.
 (2) Cu suma prevăzută la alin. (1) se rectifică bugetul de cheltuieli al Direcţiei Generale de Asistenţă Socială şi Protecţia Copilului Bistriţa-Năsăud pe anul 2017, aprobat prin Hotărârii Consiliului Judeţean Bistriţa-Năsăud nr.54/2017 privind aprobarea bugetelor de venituri şi cheltuieli ale instituţiilor aflate în subordonarea Consiliului Judeţean Bistriţa-Năsăud pe anul 2017 și estimările pe anii 2018-2020, cu modificările şi completările ulterioare.
Art.4. Se aprobă majorarea creditelor bugetare cu suma de 1.245 mii lei pentru „Programul pentru şcoli al României”, conform prevederilor Hotărârii Guvernului nr.640/2017, capitolul 65.02.50 „Alte cheltuieli în domeniul învăţământului”, secţiunea de funcționare, Titlul IX „Asistență socială” art.57.02.02. Ajutoare sociale în natură.
Art.5. (1) Se aprobă diminuarea cu suma de 70 mii lei a creditelor bugetare aprobate la secțiunea de funcționare a capitolului 54.02.50 „Alte servicii publice generale”, Titlul II „Bunuri și servicii”. 

(2) Se aprobă majorarea cu suma de 70 mii lei a creditelor bugetare la secțiunea de dezvoltare a capitolului 54.02.50 „Alte servicii publice generale”, Titlul XII ,,Active nefinanciare,, art.71.01.30 „Alte active fixe”.
Art.6. Se aprobă efectuarea de virări de credite bugetare în cadrul bugetului propriu şi al unităţilor subordonate Consiliului Judeţean Bistriţa-Năsăud.
Art.7. Se modifică şi completează Anexa nr.1 la Hotărârea Consiliului Judeţean Bistrița-Năsăud nr.104/2017 privind a treia rectificare a bugetului judeţului Bistriţa-Năsăud pe anul 2017 și a estimărilor pe anii 2018-2020, prima rectificare a bugetelor de venituri şi cheltuieli ale instituţiilor aflate în subordonarea Consiliului Judeţean Bistriţa-Năsăud pe anul 2017 și estimările pe anii 2018-2020 şi prima rectificare a bugetului fondurilor externe nerambursabile pe anul 2017, conform Anexei la prezenta hotărâre.
Art.8. Prezenta hotărâre a fost adoptată cu un număr de 29 voturi “pentru”.
Art.9. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 
Art.10. Prezenta hotărâre se comunică de către Serviciul administraţie şi relaţii publice cu:

- Direcţia economică;
- Biroul achiziţii publice, contracte;

- Direcţia Generală de Asistenţă Socială şi Protecţia Copilului Bistriţa- Năsăud;

- Administraţia Judeţeană a Finanţelor Publice Bistriţa-Năsăud;

- Instituţia Prefectului judeţul Bistriţa-Năsăud.

PREŞEDINTE,




      Contrasemnează:
EMIL RADU MOLDOVAN


   
SECRETARUL JUDEŢULUI,

